BWG วิ่งฉิว 3% รับข่าว COD โรงไฟฟ้าขยะ จ.พิจิตร กำลังผลิต 4MW
BWG วิ่งฉิว 3% รับข่าว COD โรงไฟฟ้าขยะ จ.พิจิตร กำลังผลิต 4MW
26 ธ.ค. 2562

ผู้สื่อข่าวรายงานว่า ราคาหุ้นบริษัท เบตเตอร์ เวิลด์ กรีน จำกัด (มหาชน) หรือ BWG ณ เวลา 10.10 น. อยู่ที่ระดับ 0.66 บาท บวก 0.02 บาท หรือ 3.12% สูงสุดที่ระดับ 0.67 บาท ต่ำสุดที่ระดับ 0.65 บาท ด้วยมูลค่าการซื้อขาย 6.23 ล้านบาท
โดยราคาหุ้น BWG ปรับตัวเพิ่มขึ้นวันนี้ หลังมีการรายงานข่าวว่า บริษัท เอวา แกรนด์ เอ็นเนอร์ยี่ จำกัด (AVA) ในฐานะบริษัทย่อยทางอ้อมของ BWG ซึ่งเป็นผู้ดำเนินโครงการผลิตและจำหน่ายกระแสไฟฟ้า นิคมอุตสาหกรรมพิจิตร จากขยะอุตสาหกรรม ขนาดกำลังการผลิต 4.0 เมกะวัตต์ (MW) ได้เริ่มจำหน่ายกระแสไฟฟ้าเชิงพาณิชย์ (COD) ให้กับการไฟฟ้าส่วนภูมิภาค (กฟภ.) เรียบร้อยแล้ว ตั้งแต่เมื่อวันที่ 25 ธ.ค.62
ทั้งนี้ โครงการดังกล่าวตั้งอยู่ในพื้นที่นิคมอุตสาหกรรมพิจิตร ตำบลหนองหลุม อำเภอวชิรบารมี จังหวัดพิจิตร